Скупштина општине Врњачка Бања на \_\_\_ редовној седници одржаној дана \_\_\_\_\_\_\_\_\_\_, на основу члана 92. Закона о планирању и изградњи (''Сл.гласник РС'' бр.72/09,81/09-исп.64/10-одлука УС, 24/11,121/12,42/13-одлука УС, 50/13-одлука УС,98/13-одлука УС, 132/14, 145/14, 31/19 и 37/19) и чл.40. Статута општине Врњачка Бања (''Сл.лист општине Врњачка Бања'', број 12/19), донела је

О Д Л У К У

О ИЗМЕНАМА И ДОПУНАМА ОДЛУКЕ О ДОПРИНОСУ ЗА УРЕЂИВАЊЕ ГРАЂЕВИНСКОГ ЗЕМЉИШТА

Члан 1.

У Одлуци о доприносу за уређивање грађевинског земљишта (''Службени лист општине Врњачка Бања'' бр.3/17-пречишћен текст), у чл.2.ставу 4. текст: ''Општинске управе одељења надлежног комуналне делатности'', мења се у текст: ''Општинске стамбене агенције''.

Члан 2.

У чл.16. додаје се став 4. који гласи: ''Изузетно, инвеститор који гради објекат за који је закључио уговор о заједничком припремању и опремању грађевинског земљишта и изводи радове на инфраструктури сагласно одредбама чл.92.Закона о планирању и изградњи, у случају плаћања доприноса једнократно до пријаве радова има право на умањење доприноса:

- од 45% уколико вредност радова на изградњи недостајуће инфраструтуре износи до 20% вредности доприноса за уређивање грађевинског земљишта, о чему одлуку доноси Управни одбор Општинске стамбене агенције;

-од 50% уколико вредност радова на изградњи недостајуће инфраструтуре износи до 30% вредности доприноса за уређивање грађевинског земљишта;

- од 60% уколико вредност радова на изградњи недостајуће инфраструтуре износи преко 30% вредности доприноса за уређивање грађевинског земљишта, а одлуку из алинеја 2.и 3.овог става доноси Општинако веће.''

Члан 3.

У чл.17. ставу 2. додаје се алинеја 4. која гласи:

''-уколико није усвојен програм уређивања грађевинског земљишта примењиваће се критеријуми из чл.16.став 4.ове одлуке,''

Остале алинеје из овог става се померају се за једно место.

Члан 4.

У чл.18.ставу 1. текст :''из става 2.члана 17'', се мења у текст: ''из става 2.члана 16''.

У чл.18.ставу 2. алинији 3. на крају реченице се додаје текст: ''а уколико није усвојен програм уређивања грађевинског земљишта примењиваће се критеријуми из чл.16.став 4.ове одлуке;''

Остале алинеје из овог става се померају се за једно место.

Члан 5.

Ова одлука ступа на снагу осмог дана од дана објављивања у ''Службеном листу општине Врњачка Бања''.

СКУПШТИНА ОПШТИНЕ ВРЊАЧКА БАЊА

Број: \_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_

ПРЕДСЕДНИК

СКУПШТИНЕ ОПШТИНЕ

Иван Радовић

О б р а з л о ж е њ е

**Правни основ за доношење ове одлуке** садржан је у чл. 92. Закона о планирању и изградњи (''Сл.гласник РС'' бр.72/09,81/09-исп.64/10-одлука УС, 24/11,121/12,42/13-одлука УС, 50/13-одлука УС,98/13-одлука УС, 132/14, 145/14, 31/19 и 37/19), који гласи:

''Грађевинско земљиште које није уређено у смислу овог закона, а налази се у обухвату планског документа на основу кога се могу издати локацијски услови, односно грађевинска дозвола, може се припремити, односно опремити и средствима физичких или правних лица. Лице из става 1. овог члана подноси надлежном органу јединице локалне самоуправе, односно лицу из члана 94. овог закона, предлог о финансирању припремања, односно опремања грађевинског земљишта, по коме је надлежни орган дужан да поступи у року од 15 дана од дана пријема предлога. Надлежни орган, односно лице из члана 94. овог закона може са лицем из става 1. овог члана закључити уговор о заједничком припремању, односно опремању грађевинског земљишта, који нарочито садржи:

1) податке о локацији, односно зони у којој се планира опремања грађевинског земљишта;

2) податке из планског документа и техничке услове за изградњу;

3) податке из програма уређивања грађевинског земљишта;

4) границе локације која се припрема, односно опрема са пописом катастарских парцела;

5) динамику и рок изградње;

6) обавезу јединице локалне самоуправе као инвеститора да обезбеди стручни надзор у току извођења радова;

7) одређивање учешћа сваке уговорне стране у обезбеђивању, односно финансирању израде техничке документације и стручне контроле техничке документације, извођењу радова и избору извођача радова, као и других трошкова у вези са опремањем грађевинског земљишта, укључујући висину и рокове обезбеђивања финансијских и других средстава;

8) одређивање објеката који се граде и који ће прећи у својину јединице локалне самоуправе;

9) одређивање износа учешћа лица из става 1. овог члана у финансирању припремања, односно опремања грађевинског земљишта који ће бити умањен за износ доприноса за уређивање грађевинског земљишта;

10) средства обезбеђења испуњења обавеза уговорних страна.''

**Разлози и објашњење правних института**: Одлука која се мења није садржала критеријуме за закључење уговора о заједничком припремању и опремању грађевинског земљишта сагласно наведенон члану закона, у случају када није усвојен програм уређивања грађевинског земљишта. Из тих разлога се предлаже допуна чл.16. и утврђују процентуална умањења доприноса за уређење грађевинског земљишта, које умањење не може да пређе 60%, у зависности од вредности радова на изградњи недостајуће инфраструтуре. У примени наведених критеријума установљава се надлежност Управног одбора Општинске стамбене агенције, односно Општинског већа.

У чл.1. се предлаже измена тако што ће предлог Програма уређивања грађ.земљишта који доноси Скупштина општине, предлагати Општинска стамбена агенција.

Допуна предвиђене у чл.3.и 4. произилазе из предложене допуне из чл.2.ове одлуке.

**Финанијска средства:** За спровођење ове одлуке нису потребна додатна финансијска средства.

**Ступање на снагу:** Ова одлука ступа на снагу осмог дана од дана објављивања у ''Службеном листу општине Врњачка Бања''.

Шеф Одсека за урбанизам НАЧЕЛНИК

и имовинско правне послове ОПШТИНСКЕ УПРАВЕ

Славица Стаменић Славиша Пауновић

ПРЕДЛОГ

О Д Л У К Е

О ИЗМЕНАМА И ДОПУНАМА ОДЛУКЕ О ДОПРИНОСУ ЗА УРЕЂИВАЊЕ ГРАЂЕВИНСКОГ ЗЕМЉИШТА

Члан 1.

У Одлуци о доприносу за уређивање грађевинског земљишта (''Службени лист општине Врњачка Бања'', бр.3/17-пречишћен текст), са предложеним изменама и допунама ове одлуке, предлаже се и следеће:

- После чл.9. додаје се чл.9.а који гласи:

''9а

Инвеститори који на већ уређеној локацији не могу да обезбеде потребан број паркинг места (ПМ), (доградња, реконструкција, промена намене постојећег простора, реконструкција и доградња објеката у пешачким зонама и на грађевинским парцелама на којима је планом предвиђена заузетост парцела већа од 80%, као и удругим случајевима који се не могу предвидети код издавања локацијских услова, ради обезбеђења и заштите суседних објеката, јавних површина, комуналне инфраструктуре, саобраћајница и водотока и сл.), дужни су да за свако недостајуће паркинг место плате износ утврђен у табели:

НАКНАДА ЗА НЕДОСТАЈУЋА ПАРКИНГ МЕСТА:

(бод\*/ПМ)

I II III IV, V i VI

500 300 200 100

\* Вредност бода је динарска противвредност средњег

курса једног еура објављеног од стране НБС на дан плаћања

Утврђени износ накнаде јавни је приход буџета општине Врњачка Бања и обрачунаваће се и плаћати од стране инвеститора као допринос за уређивње грађевинског земљишта.

Средства остварена по овом основу усмеравају се Програмом уређиовања грађевинског земљишта за изградњу и уређење јавних паркинга и гаража'''.

Скупштина општине Врњачка Бања на \_\_\_ редовној седници одржаној дана \_\_\_\_\_\_\_\_\_\_, на основу члана 92. Закона о планирању и изградњи (''Сл.гласник РС'' бр.72/09,81/09-исп.64/10-одлука УС, 24/11,121/12,42/13-одлука УС, 50/13-одлука УС,98/13-одлука УС, 132/14, 145/14, 31/19 и 37/19) и чл.40. Статута општине Врњачка Бања (''Сл.лист општине Врњачка Бања'', број 12/19), донела је

О Д Л У К У

О ИЗМЕНАМА И ДОПУНАМА ОДЛУКЕ О ДОПРИНОСУ ЗА УРЕЂИВАЊЕ ГРАЂЕВИНСКОГ ЗЕМЉИШТА

Члан 1.

У Одлуци о доприносу за уређивање грађевинског земљишта (''Службени лист општине Врњачка Бања'' бр.3/17-пречишћен текст), у чл.2.ставу 4. текст: ''Општинске управе одељења надлежног комуналне делатности'', мења се у текст: ''Општинске стамбене агенције''.

Члан 2.

После чл.9. додаје се чл.9.а који гласи:

''9а

Инвеститори који на већ уређеној локацији не могу да обезбеде потребан број паркинг места (ПМ), (доградња, реконструкција, промена намене постојећег простора, реконструкција и доградња објеката у пешачким зонама и на грађевинским парцелама на којима је планом предвиђена заузетост парцела већа од 80%, као и удругим случајевима који се не могу предвидети код издавања локацијских услова, ради обезбеђења и заштите суседних објеката, јавних површина, комуналне инфраструктуре, саобраћајница и водотока и сл.), дужни су да за свако недостајуће паркинг место плате износ утврђен у табели:

НАКНАДА ЗА НЕДОСТАЈУЋА ПАРКИНГ МЕСТА:

(бод\*/ПМ)

I II III IV, V и VI

500 300 200 100

\* Вредност бода је динарска противвредност средњег

курса једног еура објављеног од стране НБС на дан плаћања

Утврђени износ накнаде јавни је приход буџета општине Врњачка Бања и обрачунаваће се и плаћати од стране инвеститора као допринос за уређивње грађевинског земљишта.

Средства остварена по овом основу усмеравају се Програмом уређивања грађевинског земљишта за изградњу и уређење јавних паркинга и гаража'''.

Члан 3.

У чл.16. додаје се став 4. који гласи: ''Изузетно, инвеститор који гради објекат за који је закључио уговор о заједничком припремању и опремању грађевинског земљишта и изводи радове на инфраструктури сагласно одредбама чл.92.Закона о планирању и изградњи, у случају плаћања доприноса једнократно до пријаве радова има право на умањење доприноса:

- од 45% уколико вредност радова на изградњи недостајуће инфраструтуре износи до 20% вредности доприноса за уређивање грађевинског земљишта, о чему одлуку доноси Управни одбор Општинске стамбене агенције;

-од 50% уколико вредност радова на изградњи недостајуће инфраструтуре износи до 30% вредности доприноса за уређивање грађевинског земљишта;

- од 60% уколико вредност радова на изградњи недостајуће инфраструтуре износи преко 30% вредности доприноса за уређивање грађевинског земљишта, а одлуку из алинеја 2.и 3.овог става доноси Општинако веће.''

Члан 4.

У чл.17. ставу 2. додаје се алинеја 4. која гласи:

''-уколико није усвојен програм уређивања грађевинског земљишта примењиваће се критеријуми из чл.16.став 4.ове одлуке,''

Остале алинеје из овог става се померају се за једно место.

Члан 5.

У чл.18.ставу 1. текст :''из става 2.члана 17'', се мења у текст: ''из става 2.члана 16''.

У чл.18.ставу 2. алинији 3. на крају реченице се додаје текст: ''а уколико није усвојен програм уређивања грађевинског земљишта примењиваће се критеријуми из чл.16.став 4.ове одлуке;''

Остале алинеје из овог става се померају се за једно место.

Члан 6.

Ова одлука ступа на снагу осмог дана од дана објављивања у ''Службеном листу општине Врњачка Бања''.

СКУПШТИНА ОПШТИНЕ ВРЊАЧКА БАЊА

Број: \_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_

ПРЕДСЕДНИК

СКУПШТИНЕ ОПШТИНЕ

Иван Радовић